《发桐江驿》
明代·韩守益

早发梧江驿，新晴宿雨收。暖风寒食后，啼鸟绿阴稠。

到处停兰棹，逢人问象州。堤防多鼠盗，终夜整戈矛。

作者简介：明湖广石首人，字仲修，号樗寿。应贤良文学聘，为广西佥事，有安抚民人功，迁河南道御史。因直言忤旨，谪充国子监膳夫供事。寻复为御史，凡三历台谏，屡起屡谪。帝尝命力士用铁锤击令仆地。改春坊中允。后以病归。有《樗寿集》。